
REFERAT DE APROBARE 
la proiectul de hotărâre privind aprobarea componenţei comisiei mixte pentru sistematizarea circulaţiei în municipiul Drobeta-Turnu Severin, precum și a Regulamentului de funcţionare a comisiei

Reglementarea juridică a proiectului de hotărâre supus spre dezbatere și adoptare Consiliului local al municipiului Drobeta-Turnu Severin îl constituie prevederile art. 127 alin. (3) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, ale art. 22 din Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare, ale art. 53 și art. 128 alin.(1) din Ordonanţa de Urgenţă a Guvernului nr.195/2002 privind circulaţia pe drumurile publice, republicată, cu modificările şi completările ulterioare, ale art. 3 din Regulamentul de aplicare a Ordonanţei de urgenţă a Guvernului nr. 195/2002 privind circulaţia pe drumurile publice, aprobat prin Hotărârea Guvernului nr. 1391/2006, cu modificările și completările ulterioare, precum şi ale art. 4 lit. b) și art.7 din Legea nr. 52/2003 privind transparenţa decizională în administraţia publică, republicată;. 

Conform art. 127 alin. (3) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, „ Consiliile locale pot organiza, din proprie iniţiativă sau din iniţiativa primarului, după caz, comisii mixte formate din consilieri locali, funcţionari publici şi alţi specialişti, pe perioadă determinată. Componenţa comisiilor mixte, obiectivele şi perioada de desfăşurare a activităţii acestora se stabilesc prin hotărâri ale consiliilor locale. Şedinţele comisiilor mixte sunt publice”.

 Având în vedere necesitatea reglementării traficului rutier şi pietonal pe raza municipiului Drobeta-Turnu Severin, în condiţiile creşterii intensității traficului rutier în municipiului Drobeta-Turnu Severin, cât şi calitatea Consiliului Local al municipiului Drobeta-Turnu Severin de administrator al drumurilor publice de pe raza municipiului acesta poate stabili o Comisie mixtă pentru sistematizarea circulaţiei în municipiul Drobeta-Turnu Severin şi a regulamentului de funcţionare a acesteia. 

Având în vedere cele prezentate mai sus, modificările legislative intervenite, a faptului că unii dintre membrii comisiei inițiale nu își mai desfășoară activitatea în cadrul instituției, supun spre aprobare componenţa comisiei mixte pentru sistematizarea circulaţiei în municipiul Drobeta-Turnu Severin conform Anexei nr. 1 la proiectul de hotărâre. Prin proiectul de hotărâre supus spre dezbaterea și adoptarea Consiliului local al municipiului Drobeta-Turnu Severin se propune aprobarea Regulamentului de funcţionare a comisiei, conform Anexei nr. 2 la proiectul de hotărâre. Totodată își va înceta aplicabilitatea Hotărârea Consiliului Local al municipiului Drobeta-Turnu Severin nr. 165/28.06.2021. Competenţa aprobării proiectului de hotărâre revine Consiliului Local al municipiului Drobeta-Turnu Severin în temeiul prevederilor art. 129 alin. (1), alin. (2) lit. d), alin. (7) lit. m), alin. (14) și ale art.139 coroborat cu art. 196 alin. (1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare.

